**Notă informativă**

**la proiectul Hotărârii de Guvern cu privire la completarea Anexei nr. 2 la Hotărârea Guvernului nr. 454 din 24 martie 2008 „Cu privire la optimizarea participării organelor centrale de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale”**

|  |
| --- |
| **1. Denumirea autorului și, după caz, a participanților la elaborarea proiectului** |
|  Agenția Relații Funciare și Cadastru |
| **2. Condiţiile ce au impus elaborarea proiectului şi finalităţile urmărite** |
|  Prezentul proiect de hotărâre vizează completarea Anexei nr. 2 la Hotărârea Guvernului nr. 454/2008 „Cu privire la optimizarea participării organelor centrale de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale”.  În conformitate cu prevederile Hotărârii Guvernului nr. 494/2022, Agenția Relații Funciare și Cadastru a aderat la Consiliul Standardelor Internaționale de Evaluare și începând cu anul 2024, plata anuală a cotizațiilor de membru se va efectua în limitele mijloacelor financiare aprobate în legea bugetului de stat pe anul respectiv. Totodată, pct.3 alin. (1) al Hotărârii Guvernului nr. 454/2008 stipulează că, în cazul aderării la o organizație internațională, autoritatea administrativă centrală responsabilă pentru participarea Republicii Moldova la activitatea organizaţiei internaţionale respective va înainta Guvernului propunerile privind completarea Schemei de repartizare a responsabilităţii faţă de organizaţia internaţională a cărei membră este, conform Anexei nr. 2 la Hotărârea Guvernului menționată supra.Propunerile de completare a Anexei nr. 2 la Hotărârea Guvernului nr. 454/2008 sunt reglementate și în scrisoarea Ministerului Afacerilor Externe și Integrării Europene (nr.DI/1/391-837 din 24 ianuarie 2022) potrivit căreea, ulterior aderării Agenției Relații Funciare și Cadastru la Consiliul Standardelor Internaționale de Evaluare, Agenția Relații Funciare și Cadastru urmează să înainteze Guvernului propunerile respective. În acest context, Agenția Relații Funciare și Cadastru a elaborat proiectul acestei Hotărâri de Guvern. |
| **3**. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  Proiectul nu necesită armonizarea legislației naționale cu legislația UE. |
| **4. Principalele prevederi ale proiectului şi evidenţierea elementelor noi** |
|  Proiectul prevede completarea Anexei nr. 2 la Hotărârea Guvernului nr. 454/2008, litera b) cu următorul cuprins:

|  |  |  |
| --- | --- | --- |
| 90. | Consiliul Standardelor Internaționale de Evaluare | Agenția Relații Funciare și Cadastru |

 |
| **5. Fundamentarea economico – financiară** |
|  Plata anuală a cotizațiilor de membru al Consiliului Standardelor Internaționale de Evaluare se va efectua în conformitate cu prevederile HG 494/2022. Astfel, pentru perioada 2022-2023 se va efectua din contul mijloacelor financiare ale Proiectului de înregistrare și evaluare funciară (Partea B. Evaluarea bunurilor imobile și Partea D. Consolidarea capacității și managementul de proiect). Începând cu anul 2024, plata anuală a cotizațiilor de membru se va efectua în limitele mijloacelor financiare aprobate în legea bugetului de stat pe anul respectiv. Menționăm că, la momentul actual, cotizația de membru constituie 2 140 lire sterline anual, însă aceasta poate fi actualizată de către Consiliul Standardelor Internaționale de Evaluare. |
| **6. Modul de încorporare a actului în cadrul normativ în vigoare** |
|  Proiectul se încorporează în sistemul actelor normative și nu necesită modificarea altor acte legislative sau normative. |
| **7. Avizarea și consultarea publică a proiectului** |
|  În scopul respectării prevederilor Legii nr. 239/2008 privind transparenţa în procesul decizional, proiectul hotărârii poate fi accesat pe pagina web oficială pe portalul [www.particip.gov.md](http://www.particip.gov.md), precum și pe pagina web oficială a ARFC, [www.arfc.gov.md](http://www.arfc.gov.md), la directoriul *Transparenţa decizională*, secţiunea *Proiecte de acte legislative și normative.*  |
| **8. Consultările expertizei anticorupție** |
|  Proiectul urmează a fi supus expertizei anticorupție |
| **9. Constatările expertizei de compatibilitate** |
|  Proiectul nu are ca scop armonizarea legislației naționale cu legislația Uniunii Europene. |
| **10. Constatările expertizei juridice** |
|  Potrivit expertizei juridice (scrisoarea nr.04/9609 din 04.11.2022) au fost înaintate recomandări și propuneri de tehnică legislativă care au fost luate în considerație în totalitate la definitivarea proiectului. |
| **11.Consultările altor expertize** |
|  Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător, astfel decăzând necesitatea examinării acestuia de către Grupul de lucru pentru reglementarea activității de întreprinzător. |

**Director general adjunct Ștefan CRIGAN**

Ex: Livia GADJIU

Tel. 022 88 12 65

Email: livia.gadjiu@asp.gov.md

Executor: Livia GADJIU

Coordonat: Olga BUZU

 Albina NAZARCIUC

 Valeri PERCEAMLÎ